

Sveučilište u Rijeci

ACADEMICUS- klub umirovljenih profesora Sveučilišta u Rijeci

dr.sc. Jasna Krstović, predsjednica

Kontakt: [jasna.krstovic@uniri.hr](mailto:jasna.krstovic@uniri.hr)

Rijeka, 30. studenoga 2023.

ZAPISNIK

s izborne sjednice ACADEMICUSA održane 20.studenoga 2023. godine u 11 sati.

Sjednica Kluba održana je u VIP salonu Studentskog centra Sveučilišta u Rijeci sa slijedećim dnevnim redom:

1. Izvješće o radu ACADEMICUSA za period od 21. 11. 2022. do 21. 11. 2023.
2. Prijedlozi programskih aktivnosti za izradu novog Programa rada Kluba
3. Pogdnosti za članove ACADEMICUSA
4. Izbori za organizacijska tijela Kluba

Sjednici je nazočilo 16 članica i članova. Budući da je to manje od trećine članova Kluba, predsjednica je pomakla otvaranje sjednice za pola sata. U skladu s točkom V Poslovnika o radu ACADEMICUSA *na sjednicama se pravovaljano odlučuje ako je nazočno više od jedne trećine redovitih članova Kluba, a odluke se donose natpolovičnom većinom glasova nazočnih. Ako je nazočno manje od jedne trećine članova Kluba, predsjednik pomiče otvaranje sjednica za pola sata. Nakon isteka pola sata, odlučuje se većinom svih prisutnih članova.*

Sjednica je započela u 11.30 jednoglasnim usvajanjam dnevnog reda.

Ad1)

Predsjednica Kluba podnijela je i Izvješće o radu nakon kojeg se povela rasprava. Kolegica Gosić predložila je aktivnost usmjerenu prema Sveučilištu u pravcu rješavanja nekonsistentnog i različitog korištenja akademskih naziva umirovlljenih profesorica i profesora. Dogovoreno je da se obave konzultacije s pravnom službom i u tom smislu zatraži mišljenje rektorice i Rektorskog zbora.

Kolega Peršić ukazao je na problem vezan uz pripreme za umirovljenje na način da se prijelaz iz aktivnog života u mirovinu redefinira u smislu jačanja kontinuiteta između umirovljenog profesora i profesorice i institucije s koje je otišao/la u mirovinu. To je važno i s ososbnog aspekta svakog čovjeka ali i institucionalnog na način da se osnažuju sastavnice da u skladu sa svojim potrebama angažiraju svoje umirovljenike u skladu sa zakonskim odredbama koje to omogućavaju.

Kolega Grbac predložio je osnaživanje međunarodne aktivnosti Kluba organizacijom konferencija koja će djelovati u okviru AGE FRIENDLI mreže sveučilšta.

Predloženo je da naš vizualni identitet svakokoima inačicu na engleskom jeziku.

Izvješće je prihvaćeno jednoglasno.

Ad2)

Predsjednica je podsjetila članove na potrebu izrade programa rada za slijedeću kalendarsku godinu. Članice i članovi pohvalili su dosadašnj i program i složili se da bi on u sličnoj formi mogao ići i dalje. Uz to, obvezali su se da će promisliti i pisanim putem uputiti nove prijedloge.

Ad3)

Predsjednica je upoznala članice i članove s mogućnošću korištenja pogodnosti koje Sveučilište u Rijeci omogućava svojim djelatnicima. Informacija o tome proslijeđena je već ranije članstvu. Dogovoreno je da će zainteresirani članovi poslati u tom smislu svoje interese na adresu Kluba kako bi se navedeno realiziralo. Isto se odnosi i na mogućnost aktiviranja elektroničkog identiteta (AAI@EduHr).

Ad4)

Predsjednica je uvodno izvjestila članstvo da je studeni mjesec u koje se održavaju izbore za sve funkcije koje čine organizacijsku strukturu Kluba (predsjednika/cu i zamjenika/cu, izvršni odbor i tajnika/cu). Podsjetila je da je aktualni saziv imenovala rektorica na mandat od godinu dana *istekom kojeg predsjednika, zamjenika, tajnika te Izvršni odbor biraju članovi Kluba iz svojih redova* (Odluka o izmjenama i dopunama Odluke o osnivanju Kluba Sveučilišta za 3. dob pri Sveučilištu u Rijeci, <https://uniri.hr/sveuciliste-i-drustvo/sveuciliste-za-trecu-dob/>. Mandat aktualnom sazivu započeo je konstituirajućom sjednicom održanom 21. 11. 2022. godine. Iz toga proizlazi da se izbori za novi sastav vodstva moraju održati do 21. studenoga 2023. godine.

U skladu s Poslovnikom o radu ACADEMICUSA, predložena je lista kandidata za sve upravljačke funkcije osim za tajnic/ka za kojeg nije bilo predloženika. Javnim glasanjem za svakog kandidata/kandidatkinju izabrani su svi predloženi kandidati i to:

* Predsjednica: dr. sc. Jasna Krstović,
* zamjenik/ca: professor emerita Diana Stolac
* članovi/ce izvršnog odbora: (abecednim redom)
* professor emeritus Bruno Grbac
* dr.sc. Božana Knežević
* dr.sc Zoran Mrša
* dr.sc Neda Vitezić

Sjednica je uz malu zakusku završena u 14 sati.

Bilješku sastavila Jasna Krstović, predsjednica.

